Д О Г О В О Р

№ ……… / ………..…. 2016 г.

Днес, ………….……..г., гр. София, между: 

1. МИНИСТЕРСТВО НА ОКОЛНАТА СРЕДА И ВОДИТЕ (МОСВ), с адрес: гр.София 1000, бул. „Княгиня Мария Луиза" № 22, БУЛСТАТ: 000697371, представлявано от ВАЛЕРИЯ ГЕРОВА – ГЛАВЕН СЕКРЕТАР НА МОСВ, съгласно Заповед № РД-264/16.05.2016 г. на министъра на околната среда и водите и КРАСИМИРА ИЛИЕВА – НАЧАЛНИК ОТДЕЛ „СЧЕТОВОДСТВО“, наричано по-нататък в договора „ВЪЗЛОЖИТЕЛ“, от една страна, 

и

2. ……………………………., с адрес на управление: гр. ……............ ул. ……………………., № ….., с ЕИК ……………….., представлявано от …………………………. в качеството му/й на ………………………………., наричано по-долу  „ИЗПЪЛНИТЕЛ”, от друга страна,

на основание чл. 183 от Закон за обществените поръчки и в изпълнение на Решение №……../……………..2016г. на Възложителя за определяне на изпълнител на обществена поръчка, се сключи настоящият договор за следното:

I. ПРЕДМЕТ НА ДОГОВОРА
		Чл. 1. (1) Възложителят възлага, а Изпълнителят приема да извърши срещу възнаграждение обществена поръчка с предмет: „Обслужване от служба по трудова медицина - Позиция №1 Извършване на профилактични медицински прегледи и изследвания на служителите, работещи в Централната администрация на Министерство на околната среда и водите (ЦА-МОСВ)”.
(2) За краткост предметът по ал.1 ще се нарича „услуга“.
(3) ИЗПЪЛНИТЕЛЯТ извършва дейностите и задачите за изпълнение на услугата в съответствие с клаузите на настоящия договор, Техническата спецификация на ВЪЗЛОЖИТЕЛЯ и с техническото и ценово предложение, които са неразделна част от настоящия договор.

II. СРОК НА ДОГОВОРА
Чл. 2. Настоящият договор се сключва за срок от 12 (дванадесет) месеца, считано от датата на подписването му.
Чл.3 Изпълнението на услугата по чл.1 се извършва по предварително съгласуван план-график от Възложителя и представен от Изпълнителя до 7 (седем) дни преди началната дата на определения период за извършване на услугата.

III. ЦЕНИ И НАЧИН НА ПЛАЩАНЕ
Чл. 4. (1) За изпълнение на услугата по чл.1 Възложителят заплаща на Изпълнителя обща цена в размер на __________лв (________ лева) без включен ДДС съгласно Ценовото предложение на Изпълнителя, неразделна част от договора.
(2) Цената за изпълнение на услугата по ал.1 се формира въз основа на единичните цени съгласно Ценовото предложение на Изпълнителя и включва всички разходи необходими за изпълнение на услугата. 
(3) Единичните цени за услугата посочени в Ценовото предложение на Изпълнителя не подлежат на промяна за времето на действие на настоящия договор, освен при намаляване на договорените цени в интерес на Възложителя, когато новите по-изгодни цени влизат в сила автоматично с утвърждаването им по надлежния ред.
Чл. 5. (1) Възложителят дължи плащане само за действителния брой на служители в ЦА-МОСВ, за които е изпълнена услугата.
(2) Плащането по чл.4, ал.1 се извършва при условията на ал.1 в срок до 20 (двадесет) дни след представяне на оригинална фактура и подписване на Протокол по чл.13 за приемане за изпълнението на услугата.
(3) Възложителят извършва плащане по следната банкова сметка на Изпълнителя:
Банка: ________________	IBAN: ________________	BIC: ________________
1. Издадената фактура от Изпълнителя трябва да отговаря на изискванията на Закона за счетоводството, Закона за данък добавена стойност и Правилника за прилагането му.
(4) В случай че представената фактура по ал.2 бъде върната на Изпълнителя за корекции, този срок спира да тече до представянето на нова изрядна фактура.
 	(5) Изпълнителят е длъжен да уведомява писмено Възложителя за всички последващи промени по ал.3 в срок от 3 (три) дни, считано от момента на промяната. В случай, че Изпълнителят не уведоми Възложителя в този срок, счита се, че плащането по сметката се счита за валидно извършено, а задължението за плащане в съответния размер – за погасено.
(6) Възстановяването от страна на Изпълнителя на неусвоените суми и превеждане на дължимите лихви, глоби и неустойки ще се извършва по банков път по сметка на Възложителя със следните реквизити:
БНБ ЦУ, IBAN: BG70BNBG 966 133 001 38 701, BIC код на БНБ ЦУ– BNBGBGSF

IV. ГАРАНЦИЯ ЗА ИЗПЪЛНЕНИЕ
Чл. 6. Изпълнителят гарантира качеството на извършеното от него, като носи отговорност за възникналите в рамките на срока на договора недостатъци.
Чл. 7. (1) При подписване на настоящия договор Изпълнителят предоставя гаранция за изпълнение в размер на 5% от общата цена, посочена в чл. 4, ал.1, равна на ___________ лв. (словом: __________ лева) под формата на застраховка, банкова гаранция или като парична сума, преведена по следната банкова сметка на Възложителя:
БНБ – Централно управление
IBAN: BG70 BNBG 9661 3300 1387 01
BIC код: BNBGBGSD
(2) В случай че банката/застрахователната компания, издала гаранцията за изпълнение на договора, се обяви в несъстоятелност или изпадне в неплатежоспособност/свръхзадлъжнялост, или й се отнеме лиценза, или откаже да заплати предявената от Възложителя сума в 3-дневен срок, Възложителят има право да поиска, а Изпълнителя се задължава да предостави, в срок до 5 (пет) работни дни от направеното искане, съответната заместваща гаранция от друга банкова/застрахователна институция. 
(3) Гаранцията за изпълнение на договора се освобождава в срок до 30 (тридесет) дни от пълно и точно изпълнение на всички задължения на Изпълнителя, уреждане на всички финансови взаимоотношения между страните и отправено искане за това от Изпълнителя.
(4) Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съда.
(5) Възложителят не дължи лихви върху сумите по гаранцията за изпълнение на договора. 

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 8. Възложителят има право:
1. да изисква от Изпълнителя да извършва услугата в съответствие с настоящия договор.
2. да определи свой упълномощен представител, който да осъществява текущ контрол по изпълнението на работата, възложена на Изпълнителя, съобразно изискванията по настоящия договор.
3. да отказва одобрение или приемане на изпълнение, което не съответства на изискванията и условията на настоящия договор. 
4. да извършва проверка относно качеството, обема, цените и сроковете, свързани с изпълнението на договора, във всеки един момент до подписване на протокол по чл.13.
5. да откаже да одобри доклада на изпълнителя по чл.10, ал.5 при условията на чл.13.
 6. да изисква от Изпълнителя да сключи и да му предостави договор за подизпълнение с посочения в офертата му подизпълнител. (текстът остава в договора за приложимите случаи)
Чл. 9. Възложителят се задължава:
1.	да заплати на Изпълнителя уговореното възнаграждение в сроковете и при условията на настоящия договор;
2.	да осигури на представителите на Изпълнителя нормални условия за изпълнение на възложената работа и достъп до сградите на МОСВ при необходимост;
3.	да оказва необходимото съдействие на Изпълнителя;
4.	в срок от 15 (петнадесет) дни преди началната дата на определения период за извършване на услугата да представи на Изпълнителя на хартиен и електронен носител поименен списък със служителите, съдържащ необходимата информация за профилактичните медицински прегледи, за изготвяне на анализите и здравните досиета, както и да посочи определения период за извършването на услугата.
5.	да прегледа и съгласува план-графика представен от Изпълнителя или да даде съответни указания за неговата промяна.
6.	да изпълнява задълженията си в качеството на работодател в съответствие с Наредба № 3 от 25.01.2008 г. за условията и реда за осъществяване дейността на службите по трудова медицина

VI. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 10. Изпълнителят се задължава:
1. да осигурява и извършва качествено и в обем услугата по чл. 1 в съответствие с съответствие с изискванията на нормативната уредба в областта на здравословните и безопасни условия на труд, както и в съотвествие с Техническата спецификация и техническото си предложение за изпълнение на поръчката;
2. да представи план-график на Възложителя в срок до 7 (седем) дни преди началната дата на определения период за извършване на услугата и да се съобрази с дадените от Възложителя указания за неговата промяна.
3. да предостави на Възложителя информация за хода на работата по изпълнение на услугата, както и да му осигурява възможност за осъществяване на контрол върху изпълнението на задълженията по договора във всеки момент, без това да пречи на работата на Изпълнителя;
4. да извършва за своя сметка отстраняването на допуснати пропуски, грешки и недостатъци, констатирани по време на изпълнението на договора;
5. в срок от 7 (седем) дни след приключване на изпълнението да предостави на Възложителя с Доклад за извършена работа с обобщена и остойностена справка, от която да е видно действително изпълнение на услугата или части от нея – извършен профилактичен медицински преглед и вид на направените изследвания. Задължително приложение са поименни подписани от всеки служител списъци и доказателства за посочените данни в справката.
6. да предостави всички разработени/подготвени документи в процеса на изпълнение на услугата по чл.1;
7. да представя при поискване от страна на Възложителя отчет за извършените от него дейности/задачи по договора във всеки един момент;
8. да изпълнява всички останали задължения съгласно Техническата спецификация и Техническото предложение за изпълнение на поръчката.
9. да осигури на Възложителя достъп до всички материали и документи във връзка с договора, през цялото време по изпълнението му;
10. да спазва всички действащи нормативни актове, регламентиращи съответната дейност от предмета на обществената поръчка.
11. да не разгласява на трети лица информация/обстоятелства, станали известни на него и/или на негови служители във връзка с изпълнението на услугата по чл.1, включително след изпълнението или при прекратяването на договора.
12. да осигури за целия срок на договора персонал и лечебно заведение за извънболнична помощ по смисъла на чл. 2 от ЗЛЗ на територията на гр.София за извършване на медицински прегледи и изследвания регистрирано по реда на чл.40 от Закона за лечебните заведения.
13. да сключи договор за подизпълнение с посочения в офертата му подизпълнител в срок от 5 (пет) дни след сключване на настоящия договор и да предостави на Възложителя оригинален екземпляр в 3-дневен срок след това. (текстът остава в договора за приложимите случаи)
Чл. 11. (1) Изпълнителят има право:
1. да получи договорената цена при условията и сроковете, уговорени в настоящия договор.
2. Изпълнителят трябва по своя инициатива да предложи смяна на квалифицирано лице, в следните случаи:
а) при смърт на лицето;
б) при невъзможност да изпълнява възложената му работа поради болест, довела до трайна неработоспособност на лицето;
3. В случаите по т.2 Изпълнителят дава на Възложителя писмено уведомление, в което мотивира предложенията си за смяна на квалифицирано лице и прилага доказателства за наличието на някое от основанията по горната алинея.
4. С уведомлението по т.3 Изпълнителят предлага лице, които да замени досегашното квалифицирано техническо лице, което притежава квалификацията и професионалният опит, изискуеми съгласно условията на документацията за обществена поръчка за съответното заменяно лице като приложи доказателства за това.
5. Допълнителните разходи, възникнали в резултат от смяната на квалифицирано лице са за сметка на Изпълнителя, независимо от кого е инициирано започването на процедурата по смяна на лицето.
(2) Изпълнителят няма право да се позове на незнание и/или непознаване на дейностите, свързани с изпълнение на предмета на договора, поради която причина да иска допълнение към същия.

VIІ. ПРИЕМАНЕ НА ИЗПЪЛНЕНИЕТО
Чл. 12. Възложителят определя свои упълномощени лица, които отговарят за комуникацията с Изпълнителя, за координацията и приемане на изпълнението на настоящия договор.
Чл. 13. (1) За изпълнение на услугата по чл.1 в 5 (пет) дневен срок от датата на предаване на Доклада за извършена работа по чл.10, т.5 от Изпълнителя, лицата по чл.12, изготвят Протокол, в който удостоверяват съответствието на пълното, качествено и в срок изпълнение на услугата по чл.1 с изискванията на Възложителя.
(2) Лицата по чл.12 може да не приемат изпълнението изцяло или частично, когато е налице неизпълнение на дадена задача или некачествено и/или лошо изпълнение на отделни задължения по договора от страна на Изпълнителя, като дадат задължителни за Изпълнителя указания за отстраняване на констатациите в определен от тях подходящ срок не по-дълъг от 5 (пет) работни дни до окончателно приемане изпълнението на задачата/услугата.
(3) Лицата по чл.12 имат право да искат писмени обосновки, допълнителни доказателства и информация относно всички факти и обстоятелства, свързани с дейността на Изпълнителя при изпълнение на услугата по чл.1.
(4) При неотстранени недостатъци съгласно указанията на Комисията, както и при забавено изпълнение, лицата по чл.12 начисляват съответните неустойки по чл.14.
(5) В Протокола по ал.1 удостоверяващ съответствието на изпълнението с изискванията, лицата по чл.12 дават становище дали на Изпълнителя следва да се заплати съответното плащане като посочва неговия размер или то следва да се удържи изцяло или отчасти съобразно несъответствието в изпълнението на дейностите и задълженията по договора, с посочване на вида и размера на неизпълнението и съответните неустойки.
(6) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя (текстът остава в договора за приложимите случаи).

VIII. САНКЦИИ И ОТГОВОРНОСТ ПРИ НЕИЗПЪЛНЕНИЕ
Чл. 14. (1) При забава в изпълнението на възложената услуга по чл.1 и/или някое от задълженията му по договора, Изпълнителя дължи на Възложителя неустойка в размер на 0,5% (нула цяло и пет процента) от цената на услугата за всеки ден забава, но не повече от 25% (двадесет и пет процента) върху цената по чл.4, ал.1
(2) При частично неизпълнение, некачествено и/или лошо изпълнение на услугата по чл.1, Изпълнителят дължи на Възложителя неустойка в размер до 30% (тридесет процента) от цената по чл.4, ал.1, в зависимост от степента на неизпълнение.
(3) При пълно неизпълнение на договора Изпълнителят дължи неустойка в размер на 25% (двадесет и пет процента) от цената по чл.4, ал.1.
 	(4) При формиране на съответното плащане Възложителя удържа цената на неизвършената от Изпълнителя услуга по чл.1 или части от нея и съответната неустойка за частично неизпълнение, некачествено и/или лошо изпълнение, или закъснение. 
(5) Ако вредите, претърпени от Възложителя са в по-голям размер от неустойката, Възложителят има право да търси по съдебен ред обезщетение за разликата, в съответствие с общите правила на гражданското законодателство.
(6) В случай че договорът бъде прекратен по взаимно съгласие на страните, неустойки не се дължат.
Чл.15. Изпълнителят не дължи неустойка за забава или за неточното, некачественото и/или непълното изпълнение на задълженията си, ако докаже, че това неизпълнение е пряко следствие от неизпълнение на задълженията на Възложителя и че Изпълнителят не е могъл по какъвто и да е начин, предвиден в договора или разрешен от закона, да изпълни своите задължения.
Чл.16. Наложените глоби от държавните институции за установени нарушения, при изпълнението на настоящия договор са за сметка на виновната страна и се заплащат от нея.

IХ. СЪОБЩЕНИЯ
Чл. 17. (1) Всички съобщения, уведомления и известия, свързани с изпълнението на настоящия договор са валидни, ако са направени по пощата или по факс и са подписани от  упълномощените лица. Валидни съобщения са и съобщения направени по електронна поща и съдържащи информация от организационен характер, копия на заявления/становища от заинтересовани лица или друга оперативна информация без характер на указания към Изпълнителя относно изпълнението на договора.
(2) За дата на съобщението/известието се смята:
1. датата на предаването – при ръчно предаване на съобщението/известието;
2. датата на пощенското клеймо на обратната разписка – при изпращане по пощата;
3. датата на приемането – при изпращане по факс;
4. датата на електронното съобщение (e-mail) – при изпращане по електронна поща;
Чл. 18. (1) Адреси за кореспонденция и данни на страните са:
За Възложителя:
Министерство на околната среда и водите
Адрес: гр. София 1000, бул. „Княгиня Мария Луиза“ № 22
За Изпълнителя:
Адрес:………………,     тел. ……………, факс: ……………., е-mail: …………
(2) При промяна на горните данни съответната страна е длъжна да уведоми другата в 10 (десет)-дневен срок.

Х. ПРЕКРАТЯВАНЕ НА ДОГОВОРА
Чл. 19. (1) Договорът се прекратява:
1.	с изтичане на срока по чл. 2 от настоящия договор;
2.	при смърт или поставяне под запрещение на Изпълнителя.
3.	когато изпълнението на предмета на договора стане невъзможно поради причини, независещи от страните по договора.
4.	по взаимно съгласие на страните, изразено в писмена форма;
5.	е необходимо съществено изменение на поръчката, което не позволява договорът или рамковото споразумение да бъдат изменени на основание чл. 116, ал. 1;
6.	се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1, въз основа на които е следвало да бъде отстранен от процедурата;
7.	поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.
 (2) Възложителят може да прекрати договора без предизвестие, когато Изпълнителят:
1. Бъде обявен в несъстоятелност или когато е в производство по несъстоятелност или ликвидация.
2. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му. (текстът остава в договора за приложимите случаи).
	(3) Възложителят може да прекрати договора:
	1. Едностранно с 15 (петнадесет)-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на Изпълнителя и одобрени от Възложителя дейности по изпълнение на договора. 
	2. Едностранно без предизвестие от изправната страна при пълно неизпълнение на  задълженията на другата страна.
	3. Едностранно без предизвестие, ако изпълнението на услугата по чл.1 не отговаря на Техническата спецификация и на Техническото предложение на Изпълнителя и/или Изпълнителят системно неизпълнява задълженията си по договора.
(4) Възложителят не дължи обезщетение за претърпените вреди от прекратяването на договора.
	Чл.20. Всяка от страните може да развали договора в случаите при условията и последиците на чл. 87-88 от Закона за задълженията и договорите с отправяне на писмено предупреждение от изправната страна до неизправната и определяне на 7 (седем)-дневен срок за изпълнение.

ХI. ЗАКЛЮЧИТЕЛНИ РАЗПОРЕДБИ
Чл.21. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при не постигане на съгласие въпросът ще се отнася за решаване пред компетентния съд на територията на Република България.
Чл.22. За неуредените в договора въпроси се прилагат разпоредбите на действащото българско законодателство.
Чл.23. Когато в Договора е предвидено, че Страните извършват определено действие „незабавно”, същото следва да бъде извършено непосредствено след пораждане, или настъпване, или узнаване на събитието или действието, което поражда отговорност, но не по-късно от 3 дни.
Чл.24. Ако друго не е уточнено, дните в този договор се считат за календарни.
Чл.25. Когато в хода на изпълнение на работата по договора възникнат обстоятелства, изискващи съставяне на двустранен констативен протокол, заинтересованата страна отправя до другата мотивирана покана, с обозначено място, дата и час на срещата. Уведомената страна е длъжна да отговори в тридневен срок след това.
Чл.26. Когато в този договор е предвидено, че определено действие или отговорност е за сметка на Изпълнителя, то разходите за това действие или отговорност не могат да се искат от Възложителя като допълнение към цената за изпълнение на договора.
Чл.27. По смисъла на настоящия договор:
1. пълно неизпълнение е налице, когато Изпълнителят не осъществява абсолютно нищо от услугата по чл.1;
2. закъсняло изпълнение е, когато Изпълнителят е извършил дължимото, но със закъснение съгласно съответните посочени срокове в договора и техническата спецификация;
3. системно неизпълнение на задължение/я на Изпълнителя е налице, когато същото/ите не са изпълнени повече от 3 (три) пъти;
4. частично неизпълнение, некачествено и/или лошо изпълнение на отделни задължения или задачи по договора е налице, когато Изпълнителят не осъществи в пълен обем, количество и качество услугата по чл.1 или задължение, а е изпълнил само част от дължимото за отделната дейност или задължение.
Чл.28. Изменението на настоящия договор е при условията и по реда на чл.116.
Чл.29. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.
Настоящият договор се състави и подписа в три еднообразни екземпляра – два за Възложителя и един за Изпълнителя и съдържа следните документи (приложения), като неразделна част от него, които имат следната приоритетна подредба при тълкуване и прилагане, следваща тази на самия договор:
1.	Техническа спецификация на Възложителя;
2.	Ценово предложение на Изпълнителя;
3.	Техническо предложение на Изпълнителя.

Настоящият договор се състави и подписа в 3 (три) еднообразни екземпляра – два за Възложителя и един за Изпълнителя.

ВЪЗЛОЖИТЕЛ:					ИЗПЪЛНИТЕЛ:

___________________________			___________________________
ВАЛЕРИЯ ГЕРОВА 
ГЛАВЕН СЕКРЕТАР

_________________________
КРАСИМИРА ИЛИЕВА 
НАЧАЛНИК ОТДЕЛ „СЧЕТОВОДСТВО“